Mads Claus Rasmussen/Ritzau Scanpix

En 23-årig mand fra Nordjylland fik slået sig ud af et voldeligt røveriforsøg i Aalborg lørdag nat.

Det fortæller vagtchef ved Nordjyllands Politi Jesper Sørensen.

- Tre mænd antastede den forurettede med slag i ansigtet og ville have hans telefon og pung. Han slog tilbage og ramte den ene flere gange i ansigtet, så de løb væk, siger Jesper Sørensen.

Overfaldet skal være sket omkring klokken 00.30 på Strandvejen under Limfjordsbroen.



Efter at overfaldsmændene stak af, tog den 23-årige kontakt til en patruljevogn på Jomfru Ane Gade klokken 01.15.



Den 23-årige har beskrevet de tre mænd som 20-25-årige og med arabisk udseende.

To af personerne skulle være mellem 180-185 centimeter høje, mens den sidste beskrives som værende være knap to meter høj.



De bar mørkt tøj og sorte hættetrøjer og talte et ikke-dansk sprog.

Den ene skal derudover have friske skader i ansigtet som følge af den 23-åriges slag.



Politiet beder personer, der har set eller hørt noget i tidsrummet, om at ringe til politiet med oplysninger.



/ritzau/